
A Ro-La kombinált fuvarozási technológia múltja, jelene, jövője az Európai Unióban.

Az árufuvarozási igények növekedése egyre nagyobb terhet ró a közúti forgalomra, terhelhetősége és átbocsátó képessége határaihoz közeledik. Mindezek következménye, hogy romlik az utak állapota, romlik a közlekedésbiztonság, a környezet (mind a természetes, mind az épített) megsínyli az egyre növekvő terhelést.
A dolgozat a Ro-La közút-vasút kombinált fuvarozási technológiát vizsgálja több szempont szerint.
Először a technológiának az áruszállítási rendszerekben elfoglalt helyének meghatározására tér ki és meghatározza, hogy mit kell kombinált fuvarozás alatt érteni.
Másodszor a Ro-La kombinált fuvarozási technológia történetét írja le: kialakulásának folyamatát, műszaki fejlődését; a tervezés során felvetődött problémákat. Kitér a magyarországi helyzetére, működését érintő eseményeire.
A harmadik fejezetben kerülnek bemutatásra azon szabályozók, amelyek európai szinten befolyásolják a vizsgált technológia létét, illetve, amelyeknek a hazai szabályozásokban is vissza kellene tükröződniük. Megemlítésre kerül egy szakmai szervezet a vizsgált technológiát is támogató tanulmánya.
A negyedik fejezet tartalmazza azon új technológiákat, melyek a Ro-La kombinált fuvarozási technológiát képesek felváltani. Összesen hét technológia kerül bemutatásra és összehasonlításra a Ro-La technológiával, kiemelve azok előnyét vagy éppen hátrányát a Ro-La technológiával szemben.
Az ötödik fejezet kívánja összefoglalni az európai lehetőségeket, kilátásokat, a kombinált fuvarozási technológiát érintő fenyegetéseket.
A dolgozat célja, hogy felhívja a figyelmet a magyarországi és az európai viszonyok közötti különbségekre, a fejlesztések, a szemlélet és a közlekedés politika területén.



